42. dodjela Oscara
42. dodjela Oscara je održana 7. aprila 1970. u dvorani Dorothy Chandler Pavillion u Los Angelesu. Na njoj je losanđeleska Akademija odala priznanje najboljim filmskim ostvarenjima premijerno prikazanim u periodu od 1. januara do 31. decembra 1969. godine. Vodio ju je kompozitor Quincy Jones.

Predstavljala je prvu dodjelu koja je prenošena preko satelita, iako su jedine zemlje koje su to iskoristile bile Meksiko i Brazil; preko 50 zemalja je odbilo ponudu za prijenos, dijelom zbog neusklađenosti standarda televizijske slike, dijelom zbog razlike u vremenskim zonama, uključujući Evropu, gdje je većina tadašnjih TV-stanica obustavljala emitiranje u ponoć. U samim SAD je ceremonija imala, prema Nielsenovim podacima rekordnu gledanost, koja do dana današnjeg neće biti premašena.

Danas je, međuti, 42. dodjela najpoznatija po tome što je na njoj glavnu nagradu osvojio Ponoćni kauboj, naturalistička urbana drama koje je otvoreno prikazivala homoseksualizam i mušku prostituciju, te postala prvi i jedini kome je to uspjelo sa cenzorskim rejtingom X (mada u to vrijeme on nije imao tako eksplicitne konotacije kao što ima danas). Pobjednikom večeri se, sa četiri osvojene negrade, smatrao i vestern Butch Cassidy i Sundance Kid, čiji su nonkonformistički protagonisti u mnogo čemu odražavali antiestablišmentsko raspoloženje u tadašnjem Hollywoodu. Oba su filma, prema mišljenju brojnih historičara, simbolizirali smjenu generacija i priznanje pokreta koji će postati poznat kao Novi Hollywood, odnosno otklon od dotadašnjih raskošnih, ali staromodnih mjuzikala i "ozbiljnih" historijskih drama poput Anne of the Thousand Days koja se smatrala najvećim gubitnikom večeri.

42. dodjela Oscara se, pak, isticala i time što nijedan od četiri glumačka Oscara nije pripao izvođaču koji je nastupio u najboljem filmu; to je slučaj koji se neće ponoviti sljedeća četvrt vijeka.

Nagrade 

Pobjednici su navedeni prvi i označeni podebljanim slovima.

Najavljivači i izvođači

Najavljivači
Fred Astaire (najbolja glumica, dokumentarne nagrade)
Candice Bergen (najbolji zvuk, kostimografija i pjesma)
Claudia Cardinale (najbolja montaža i film na stranom jeziku)
Clint Eastwood (najbolji film na stranom jeziku)
Elliott Gould (najbolji zvuk)
Bob Hope (Humanitarna nagrada  Jean Hersholt i dokumentarne nagrade)
James Earl Jones (najbolja montaža i originalni scenario)
Myrna Loy (najbolji kratki filmova, scenografija i režija)
Ali MacGraw (najbolji originalni scenario)
Barbara McNair (najbolja muzika)
Cliff Robertson (najbolja glumica, originalna muzika i nagrade za kratke filmove)
Katharine Ross (najbolji sporedni glumac i adaptirani scenario)
Frank Sinatra (počasna nagrada za Caryja Granta)
Barbra Streisand (najbolji glumac)
Elizabeth Taylor (najbolji film)
Jon Voight (najbolja scenografija i adaptirani scenario)
John Wayne (najbolja fotografija)
Raquel Welch (najbolji vizualni efekti)

Izvođači
Glen Campbell ("True Grit" iy True Grit)
Michel Legrand ("What Are You Doing the Rest of Your Life?" iz The Happy Ending)
Lou Rawls ("Jean" iz The Prime of Miss Jean Brodie)
B.J. Thomas ("Raindrops Keep Fallin' On My Head" iz Butch Cassidy and the Sundance Kid)
Fred Astaire (improvizirani ples za vrijeme predstavljanja nagrada za dokumentarne filmove)

Broj nagrada i nominacija

Ovi filmovi su imali višestruke nominacije:

10 nominacija: Anne of the Thousand Days 
9 nominacija: They Shoot Horses, Don't They?
7 nominacija: Hello, Dolly!, Midnight Cowboy and Butch Cassidy and the Sundance Kid
5 nominacija: Z
4 nominacije: Bob & Carol & Ted & Alice
3 nominacije: Gaily, Gaily, Marooned and Sweet Charity
2 nominacije: Easy Rider, Goodbye, Mr. Chips, The Happy Ending, The Prime of Miss Jean Brodie, The Reivers, The Secret of Santa Vittoria, The Sterile Cuckoo, True Grit and The Wild Bunch

Ovi filmovi su imali višestruke nagrade.

4 pobjede: Butch Cassidy and the Sundance Kid
3 pobjede: Hello,  Dolly! i Midnight Cowboy
2 pobjede: Z

Izvori

Vanjske veze 
 The 42nd Annual Academy Awards Synopsis  at IMDb

42
Oscari